# SMIL – funn i kontroller:

## Tiltak utenfor ordninga

* Tilskudd til rydding og inngjerding av skog: Etablering av beite på areal som ikke kan klassifiseres som gammel kulturmark (for eksempel i skog/utmark) er ikke et SMIL-tiltak.
	+ Moment som kan bidra til å dokumentere at et areal er gammel kulturmark
		- Funn av kulturmarksplanter
		- Gjerderester, rydningsrøyser, gravhauger, hustufter
		- Det kan også være innslag av små, tidligere dyrka åkrer i gammel kulturmark.
* Tilskudd til utbedring av bru/kulvert på jordbruksvei. Vedlikehold av jordbruksveier er vanlig jordbruksdrift. Dersom jordbruksveien bidrar til å bedre allmennhetens tilgang til jordbrukslandskapet, kan tilskuddet være innenfor ordninga. NB! Vær obs på at denne typen tiltak kan være søknadspliktig etter forskrift om fysiske tiltak i vassdrag. Utbedring av bru/kulvert kan også bidra til å fjerne vandringshinder for fisk. I så fall er det også innenfor ordninga.
* Avgrensning mellom hydrotekniske tiltak i SMIL og tilskudd til drenering… Dette kommer vi tilbake til.
* Tilskudd til innvendig renovering av verneverdige bygninger. Tiltak innvendig er kun berettiget dersom det gjelder bærende konstruksjon (eks. utskifting av bunnsvill).

NB! Husk å skriv en setning eller to som begrunner om tiltaket er innenfor ordninga eller ikke – gjelder både saker som innvilges og de som avslås. Dersom avslag gis fordi tiltaket ikke blir prioritert (ikke nok midler), må dette oppgis som grunn i tillegg til vurderingen av om tiltaket er innenfor ordninga.

## Naturmangfoldloven §§ 8 – 12:

Kommunen skal vurdere de miljørettslige prinsippene i naturmangfoldloven §§ 8-12 ved behandling av SMIL-søknader. Vurderingen av prinsippene skal komme til uttrykk i vedtaksbrevet.

Dersom kommunen mener at naturmangfoldloven ikke er relevant, bør kommunen gi en kort begrunnelse for hvorfor naturmangfoldloven ikke er relevant. Naturmangfoldloven vil alltid være relevant i saker som berører gammel kulturmark og saker som berører vassdrag.

## Fastsettelse av vilkår:

* Vedtaksmalen inneholder en del generelle vilkår, ut over dette bør kommunen vurdere om det er behov for spesielle vilkår knyttet til den konkrete saken. Dette kan være:
	+ Krav om timelister - Særlig ved betydelige avvik mellom kostnadsoverslag og regnskap vil timelistene være til hjelp for å sjekke om timebruken er reell og tilstrekkelig begrunnet
	+ Timesats som kommunen kan godkjenne for eget arbeid.
	+ Krav til drif; at arealene som det er innvilga tilskudd på holdes i hevd i f.eks. 10 år etter at tiltaket er gjennomført (gammel kulturmark)
	+ For rydding av gammel kulturmark kan det være aktuelt å stille krav om avstand til vassdrag, jf. Vannressursloven der dette er relevant
	+ Verneverdige bygninger: Istandsettingen skal foregå etter kulturminnefaglige retningslinjer, krav til materialbruk og restaureringsmetoder
	+ Rundballelager: krav om oppsamling av avrenning fra rundballelager

## Kontroll

#### Kontroll i forbindelse med saksbehandling:

* Sjekke om søker fyller vilkårene for å kunne søke om tilskudd: sjekke mot PT at det drives tilskuddsberettiget produksjon på eiendommen (enten av eier/søker eller at arealene leies bort). Er det oppgitt i PT at søker har gjødslingsplan anses dette som bekreftet.
* Sjekke om tiltaket er påbegynt eller ferdigstilt før søknadstidspunktet – første rekke sjekke opplysninger i søknaden, bilder etc. I noen tilfeller vil dette bli avdekt ved befaring, men det er ikke krav om å befare alle saker for å sjekke om tiltaket er påbegynt…
* Sjekke om tiltaket er ut over vanlig jordbruksproduksjon: flybilder og/eller befaring i terreng, kan bidra til å bekrefte/avkrefte opplysninger i søknad. For gammel kulturmark – sjekk om det er søkt om arealtilskudd på arealet de siste årene før søknad (oftest 5-10 år, avhengig av gjengroingshastighet).

#### Kontroll ved utbetaling av tilskudd:

* Sjekke regnskap opp mot godkjent kostnadsoverslag. Store avvik mellom kostnadsoverslag og regnskap bør være begrunnet/forklart.
* Foreligger nødvendig dokumentasjon på at tiltaket er gjennomført
* Sjekke om at nødvendige tillatelser etter annet regelverk foreligger (eks. erosjonssikring av vassdrag vil som regel kreve tillatelse etter forskrift om fysiske tiltak i vassdrag).
* Sjekke om tiltaket er gjennomført i samsvar med plan, og eventuelle vilkår satt i vedtaket (krever oftest stedlig kontroll)